Planne vir die volgende paar dae lyk soos volg: Dinsdag nog in Mutare en woensdag gaan ons 'n toespraak en boere ontbyt storie bywoon in Headlands en die aand daar op Mark en Kim se plaas bly. Hulle is nog van die min oorblywende wit mense wat 'n plaas besit! Mense, dis erg, die plase word net afgevat en die arme mense kan NIKS doen nie! 'n Mens vra baie hoekom die Here sulke goed toelaat, ons weet nie,maar deur hier te wees en te sien hoe dit regtig gaan is 'n baie groot eye-opener. Ons in Suid Afrika is verskriklik geseend. Die wit mense hier leef net van dag tot dag en kannie beplan vir more nie. Dit roer my hart baie diep en die trane sit vlak as hulle vertel van hulle lewens ervarings, iets wat ons 'Down South' soos hulle na Suid Afrika verwys,nie kan indink nie. Dan behoort ons donderdag terug in Mutare te wees en Oom Manie en Tanie Minnie het ons gebless met 'n aand se oorbly in 'n Hotel hier in die dorp, dankie! Vrydag sal ons afsak na Beira en sal seker saterdag ook daar bly. Sondag sal ons noord gaan en sal hopelik maandag in Quelimane omgewing wees. As die Here wil sal ons woensdag, 7 Julie by Ila de Mozambique wees en 'n paar dae daar spandeer. Dis 'n eiland in die Noorde van Mosambiek en is ook 'n World heritage site, blykbaar iets besonders om te sien. Daarna sal ons terug gaan in 'n suid westelike rigting na Blantyre in Malawi.